آلمانیا باش ناظیری آنگلا مرکل آوروپا‌دان امریکایا صادر اولونان مال‌لارا اولان گؤمروک وئرگی‌سی‌نین امریکا پرزیدنتی دونالد ترامپ طرفیندن آرتیریلماسینی تنقید ائتدی و بونا قارشی تدبیرلرین گؤرولدوگونو بیلدیردی.
مرکل ARD تلویزیون کانالیندا یاییم‌لانان "Anne Will"   آدلی پروقرام‌داکی چیخیشیندا ترامپین موضعینی تنقید ائده‌رک: "هئچ کیمه بیزی آلداتماغا ایجازه وئره بیلمریک. عکسینه، بئله بیر وضعیتده حرکته کئچریک" دئدی.
مرکل امریکانین آوروپا اؤلکه‌لریندن وارد ائتدیگی پولاد و آلومینیوم ایله برابر آلمان ماشین لارینا دا گؤمروک شرطی‌نین قویولماسی وضعیتینده بو اؤلکه‌یه قارشی گئنیش میقیاس‌لی تدبیرلر گؤره‌جک‌لرینی و دیگر آوروپا اؤلکه‌لرینی ده اؤز طرف‌لرینه چکمه‌یه چالیشا‌جاق‌لارینی سؤیله‌دی.
مرکل ترامپ ایله گؤروشمه‌یه داوام ائدجگینی و ناتونون بروکسل-ده کی توپلانتی سیندا گؤروش فورصتی‌نین اولاجاغینی قئید ائتدی.
